Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 322/12/1102	Bratislava II, 5.8.2015
EEČ : 2-9-171-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaný
v čase od 20.00h. dňa 9. 4. 2012 do 9.00h. dňa 13. 4. 2012 XXXXX XXXXX v pivničných priestoroch bytového domu vykonal vlámanie do kočikárne tým spôsobom, že nezisteným predmetom vypáčil vchodové dvere v oblasti zámku, ktorý poškodil, vošiel dnu odkiaľ odcudzil 1 ks bicykel značky SCOOT červenej farby, čím poškodenému XXXXX spôsobil škodu odcudzením vo výške 500,- EUR.

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Vyšetrovateľ PZ 2. oddelenia vyšetrovania odboru kriminálnej polície Okresného riaditeľstva PZ XXXXX II viedol pod spisovou značkou: ORP-XXXXX trestné stíhanie voči obvinenému XXXXX za prečin krádeže podľa § 212 ods. 2 písm. a) Trestného zákona. 

	Vecná príslušnosť vyšetrovateľa PZ vo veci konať bola odvodená od ustanovenia § 200 ods. 2 písm. a) Trestného poriadku, ďalej ak sa obvinený nachádzal vo výkone trestu odňatia slobody v cudzine. 
 
Podľa § 215 ods. 2 Trestného poriadku prokurátor môže zastaviť trestné stíhanie, ak

a) je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.  

Ustálená skutková podstata trestného činu znie: 

                                                                 § 212
Krádež

(1) Kto si prisvojí cudziu vec tým, že sa jej zmocní a spôsobí tak malú škodu, potrestá sa odňatím slobody až na dva roky. 
 
(2)  Rovnako ako v odseku 1 sa potrestá, kto si prisvojí cudziu vec tým, že sa jej zmocní a 
a) čin spácha vlámaním, 
b) ..., 
c) ...,  
d) ..., 
e) ..., 
f) ...,
 
§ 2
Časová pôsobnosť
 
(1) Trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší.
 
(2) Páchateľovi možno uložiť taký druh trestu, ktorý dovoľuje uložiť zákon účinný v čase, keď sa o trestnom čine rozhoduje, ak je to pre páchateľa priaznivejšie.
 
(3) Ak tento zákon neustanovuje inak, ochranné opatrenie sa ukladá podľa zákona účinného v čase, keď sa o ochrannom opatrení rozhoduje.

§ 8
Trestný čin
 
	Trestný čin je protiprávny čin, ktorého znaky sú uvedené v tomto zákone, ak tento zákon neustanovuje inak.
 
§ 9
Druhy trestných činov

	Trestný čin je prečin a zločin.
 
§ 10
Prečin
 
(1) Prečin je
a) trestný čin spáchaný z nedbanlivosti alebo
 
b) úmyselný trestný čin, za ktorý tento zákon v osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov.
 
	(2) Nejde o prečin, ak vzhľadom na spôsob vykonania činu a jeho následky, okolnosti, za ktorých bol čin spáchaný, mieru zavinenia a pohnútku páchateľa je jeho závažnosť nepatrná.
 
§ 15
Zavinenie

Trestný čin je spáchaný úmyselne, ak páchateľ
a)	chcel spôsobom uvedeným v tomto zákone porušiť alebo ohroziť záujem chránený týmto zákonom, alebo 

b) vedel, že svojím konaním môže také porušenie alebo ohrozenie spôsobiť, a pre prípad, že ho spôsobí, bol s tým uzrozumený. 

Z doposiaľ vykonaných dôkazov v prípravnom konaní a po ich objektívnom vyhodnotení v prospech i neprospech obvineného podľa § 2 ods. 10 a 12 Trestného poriadku tu existuje dôvodný predpoklad, že skutok zo dňa 13. 4. 2012 sa stal, je ustáleným trestným činom a z jeho spáchania je dôvodne podozrivý obvinený XXXXX, najmä ak uvedený skutkový stav je ustálený výpoveďou svedka poškodeného XXXXX, obhliadkou miesta činu, ako aj závermi expertízy zaistených biologických stôp - so zhodou v profile DNA obvineného, ktorú vypracoval Kriminalistický a expertízny ústav PZ XXXXX. 

Z úradne vyžiadaných a potvrdených súdnych rozhodnutí na základe lustrácie v registri trestov GP SR, osobitne z trestného rozkazu Okresného súdu XXXXX II pod sp. zn. XXXXX z 5. 4. 2013 vyplýva, že obvinený bol právoplatne dňa 31. 5. 2013 odsúdený za prečin krádeže podľa § 212 ods. 2 písm. a), ods. 3 písm. b) Trestného zákona k trestu odňatia slobody v trvaní 2 (dva) roky s podmienečným odkladom na skúšobnú dobu v trvaní 4 (štyri) roky do 31. 5. 2017; ďalej bol odsúdený právoplatným trestným rozkazom Okresného súdu XXXXX II pod sp. zn. XXXXX z 21. 2. 2014 za prečin krádeže podľa § 212 ods. 2 písm. f), ods. 3 písm. b) Trestného zákona k nepodmienečnému trestu odňatia slobody v trvaní 1 (jeden) rok v ústave na výkon trestu so stredným stupňom stráženia.
  
	Vzhľadom na ustálenú právnu kvalifikáciu skutku s hornou hranicou trestnej sadzby  neprevyšujúcou dva roky, pre ktorý sa trestné stíhanie vedie, a ktorý trestný čin je v zmysle platných ustanovení Trestného zákona č. 300/05 Zbierky zákonov prečinom, ako aj na mieru závažnosti protiprávneho konania obvineného, skoršie súdom už uložené tresty odňatia slobody obvinenému, možno považovať za postačujúce aj v zmysle zásad individuálnej a generálnej prevencie. 
  
	Týmto rozhodnutím nie je dotknuté právo obvineného disponovať konaním v zmysle zásady uvedenej v ustanovení § 215 ods. 7 Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

JUDr. Svetozár Chabada
prokurátor